|  |  |
| --- | --- |
| OTSUS | EELNÕU |
| Kadrina | 31. jaanuar 2024 nr … |
|  |  |

Nõusoleku andmine isikliku kasutusõiguse

seadmiseks

Kadrina Vallavalitsus on tellinud põhiprojekti -töö nr 22163- “Kõnnitee raudteejaam - Neeruti tee“, mille alusel on võimalik ehitada kõnnitee ja sõiduautode parkla Kadrina alevikus Jaama ja Neeruti tee piirkonda. Projekt on kooskõlastatud AS Eesti Raudtee poolt. Üheks tingimuseks, mille AS Eesti Raudtee kooskõlastamisel seadis oli: katastriüksusele planeeritud rajatiste ehitamiseks tuleb rajatiste tulevasel omanikul sõlmida AS-iga Eesti Raudtee isikliku kasutusõiguse seadmise notariaalne leping AS Eesti Raudtee omandis oleva hoonestusõiguse koormamiseks, vastavalt isikliku kasutusõiguse põhitingimustele, mis on kinnitatud AS Eesti Raudtee nõukogu 15.12.2020 otsusega nr 130/8. Isikliku kasutusõiguse seadmise leping tuleb sõlmida enne tööloa taotluse esitamist.

Asjaõigusseaduse §-i 225 lõikest 1 tulenevalt koormab isiklik kasutusõigus kinnisasja selliselt, et isik, kelle kasuks see on seatud, on õigustatud kinnisasja teatud viisil kasutama või teostama kinnisasja suhtes teatud õigust, mis oma sisult vastab mõnele reaalservituudile. Kadrina vallavara valitsemise korra § 2 lõike 1 kohaselt kuuluvad vara hulka muuhulgas rahaliselt hinnatavad õigused ja kohustused. Selleks on piiratud asjaõigustest Kadrina valla kasuks seatav isiklik kasutusõigus. Sama korra § 4 lõigetest 1 ja 2 tulenevalt kasutatakse vara muuhulgas igaühe õigusena avalikes huvides. Kõnnitee ja parkla jääb avalikult kasutatavaks. Sama korra 37 lõike 2 punkti 2 kohaselt muudel juhtudel isikliku servituudi (isiklik kasutusõigus) seadmise otsustab volikogu.

Eeltoodust tulenevalt ja tuginedes asjaõigusseaduse §-i 225 lõikele 1 ja Kadrina Vallavolikogu 2012. aasta 30. mai määrusega nr 50 kehtestatud Kadrina vallavara valitsemise korra § 37 lõikele 2 Kadrina vallavolikogu

o t s u s t a b:

1. Anda Kadrina Vallavalitsusele nõusolek sõlmida jalgtee, parkla ning tänavavalgustuse ehitamiseks tasuta isikliku kasutusõigusega koormamise notariaalne leping riigi omandis oleva raudteemaa kinnistu (Tartu Maakohtu Kinnistusosakonna registriosa nr 3208531) ja aktsiaselts Eesti Raudtee kasuks seatud hoonestusõiguse (Tartu Maakohtu Kinnistusosakonna registriosa nr 3712331) koosseisus olevatele katastriüksustele Kadrina raudteejaam (katastritunnus: 27304:004:0980) ja Raudtee kaitsetsoon (katastritunnus: 27304:004:0992) Kadrina valla kasuks, vastavalt otsuse lisale „Isikliku kasutusõiguse põhitingimused“, mis on kinnitatud AS Eesti Raudtee nõukogu 15.12.2020 otsusega nr 130/8.

2. Otsuse punktis 1 nimetatud isikliku kasutusõiguse kasutusalade suurused on katastriüksusel tunnusega 27304:004:0980 pindalaga 2135 m2 ning on tähistatud otsuse lisaks 1 oleval plaanil rohelise viirutusega alana P-1 ja katastriüksusel tunnusega 27304:004:0992 pindalaga 1389 m2 on tähistatud otsuse lisaks 2 oleval plaanil rohelise viirutusega aladena P-2.

3. Isikliku kasutusõiguse sisuks on õigus omada tänavavalgustust, jalgteed ja parklat ning teostada töid, mis on vajalikud nende ehitamiseks, hooldamiseks, korrashoiuks, remontimiseks ja kasutada neid sihipäraselt.

4. Isiklik kasutusõigus hoonestusõigusele kehtib AS Eesti Raudtee omandis oleva hoonestusõiguse lõppemiseni.

5. Pärast hoonestusõiguse lõppemist jääb kinnistut (Tartu Maakohtu kinnistusosakonna registriosa nr 3208531) koormama tasuta tähtajatu isiklik kasutusõigus.

6. Isikliku kasutusõiguse seadmisega seotud kulud tasub Kadrina vald.

7. Volitada vallavalitsust teostama käesoleva otsuse punktis 1 nimetatud isikliku kasutusõiguse seadmisega seotud toiminguid.

8. Volitada vallavanem Kairit Pihlakut alla kirjutama Eesti Vabariigi, AS Eesti Raudtee ja Kadrina Valla vahelisele isikliku kasutusõiguse seadmise notariaalsele lepingule.

9. Käesoleva otsusega tühistatakse Kadrina Vallavaolikogu 20. detsembri otsus nr 99 «Nõusoleku andmine isikliku kasutusõiguse seadmiseks»

10. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtu Jõhvi kohtumajja (Kooli 2, Jõhvi 41598).

|  |
| --- |
| (allkirjastatud digitaalselt) |
| Madis Viise |
| vallavolikogu esimees |